স্মার্টফোনে ১২৮ জিবি ইন্টারনাল স্টোরেজ | RajshahiExpress.com
শুক্রবার, ২৪ জানুয়ারি, ২০২০ ১১:২৮ অপরাহ্ণ
স্মার্টফোন ব্যবহারকারীদের পছন্দের শীর্ষে রয়েছে স্যামসাংয়ের হ্যান্ডসেট। ফ্ল্যাগশিপ হ্যান্ডসেটের পাশাপাশি মাঝারি দামের হ্যান্ডসেট নিয়েও বাজারে নিজেদের অবস্থান শক্ত করেছে কোরিয়ান এই প্রযুক্তি প্রতিষ্ঠান। এবার স্যামসাং নিয়ে এসেছে এক আশ্চর্য স্মার্টফোন।
আশ্চর্য বলা হচ্ছে কারণ এই স্মার্টফোনের ইন্টারনাল স্টোরেজ ১২৮ জিবি। স্যামসাং গ্যালাক্সি নোট ৫ উইন্টার এডিশনের এই সেটটি ছাড়া হয়েছে দক্ষিণ কোরিয়ায়। এ খবর জানিয়েছে ভারতীয় গণমাধ্যম এনডিটিভি।
গত আগস্ট মাসে গ্যালাক্সি নোট ৫ মডেলটি বাজারে ছেড়েছিল স্যামসাং। গোল্ড প্ল্যাটিনাম এবং সিলভার টাইটানিয়াম রঙে বাজারে ছাড়া হয়েছিল এই ফ্যাবলেটটি। এরই উন্নত সংস্করণ উইন্টার এডিশন। আর এই মডেলের ইন্টারনাল স্টোরেজ ছাড়িয়ে গেছে বাকি সব স্মার্টফোনকে।
১২৮ জিবির ইন্টারনাল স্টোরেজ থাকায় আর কোনো বাড়তি মাইক্রো এসডি কার্ড স্লট রাখা হয়নি সেটটিতে। আগের মডেল স্যামসাং গ্যালাক্সি নোট ৫-এ ছিল ৬৪ জিবি ইন্টারনাল স্টোরেজ। আর সঙ্গে ছিল মাইক্রোএসডি কার্ডের মাধ্যমে ১২৮ জিবি স্টোরেজ বাড়িয়ে নেওয়ার সুবিধা।
গ্যালাক্সি নোট ৫ উইন্টার এডিশনে রয়েছে ৫.৭ ইঞ্চির কিউএইচডি (২৫৬০x১৪৪০ পিক্সেল) সুপার অ্যামোলেড ডিসপ্লে। এতে রয়েছে এক্সিনস ৭৪২০ অক্টা-কোর এসওসি, মালি-টি৭৬০ এমপি৮ জিপিইউ, ৪ জিবি র‍্যাম।
আরো আছে ১৬ মেগাপিক্সেলের রিয়ার ক্যামেরা, যাতে রয়েছে ওআইএস (এফ/১.৯ অ্যাপার্চার) এবং ৫ মেগাপিক্সেলের ফ্রন্ট ক্যামেরা। ব্যাটারি রয়েছে ৩০০০ এমএএইচ এর।
কানেক্টিভিটির জন্য হ্যান্ডসেটটিতে রয়েছে ফোরজি এলটিই, থ্রিজি, ওয়াইফাই এবং ফিঙ্গারপ্রিন্ট সেন্সর। হ্যান্ডসেটটির দাম ধরা হয়েছে ৮৫০ মার্কিন ডলার।
এনটিভি-http://www.ntvbd.com/tech/32125/%E0%A6%B8%E0%A7%8D%E0%A6%AE%E0%A6%BE%E0%A6%B0%E0%A7%8D%E0%A6%9F%E0%A6%AB%E0%A7%8B%E0%A6%A8%E0%A7%87-%E0%A7%A7%E0%A7%A8%E0%A7%AE-%E0%A6%9C%E0%A6%BF%E0%A6%AC%E0%A6%BF-%E0%A6%87%E0%A6%A8%E0%A7%8D%E0%A6%9F%E0%A6%BE%E0%A6%B0%E0%A6%A8%E0%A6%BE%E0%A6%B2-%E0%A6%B8%E0%A7%8D%E0%A6%9F%E0%A7%8B%E0%A6%B0%E0%A7%87%E0%A6%9C
৬০০ ছক্কার মালিক গেইল
April 30, 2016 April 30, 2016 রাজশাহী এক্সপ্রেস
August 27, 2015 আরেফিন শুভ